Publication: Magyar Közlöny
Issue: MK-2009-135 (Year: 2009, Number: 135)
Era: 2004-2010
Section: 2009. évi XCI. törvény
Paragraph Index: 237

d) úgy készült, hogy könnyen megrakható és üríthetõ legyen; szállítótartály-rakodási terület: a nemzetközi forgalomban részt vevõ szállítótartályok be- és kirakodására fenntartott hely vagy létesítmény; szennyezés: fertõzõ vagy toxikus ágens vagy anyag jelenléte az ember vagy az állat testfelületén, fogyasztás céljára készített termékben vagy terméken, vagy bármely más élettelen tárgyon, ideértve a szállítóeszközöket is, amely közegészségügyi-járványügyi kockázatot jelenthet; szállítóeszköz: nemzetközi utazást végrehajtó légi szállítóeszköz, vízi jármû, vonat, közúti jármû vagy egyéb közlekedési eszköz; szállítóeszköz üzemben tartója: a szállítóeszközért felelõs természetes vagy jogi személy, vagy annak megbízottja; személyzet: a szállítóeszköz fedélzetén tartózkodó azon személyek, akik nem tartoznak az utasok közé; dekontaminálás: az az eljárás, amelynek során egészségügyi intézkedéseket hajtanak végre annak érdekében, hogy eltávolítsanak az ember vagy az állat testfelületén, fogyasztás céljára készített termékben vagy terméken, vagy bármely más élettelen tárgyon, ideértve a szállítóeszközöket is, található fertõzõ vagy toxikus ágenst vagy anyagot, amely közegészségügyi-járványügyi kockázatot jelenthet; indulás: a személyek, poggyász, rakomány, szállítóeszközök vagy áruk tekintetében egy terület elhagyása; rágcsálómentesítés: az az eljárás, amelynek során egészségügyi intézkedéseket hajtanak végre a belépési helyen a poggyászban, rakományban, szállítótartályokban, szállítóeszközökben, létesítményekben, árukban és postacsomagokban található, emberi betegséget terjesztõ rágcsálók/patkányok számának veszélyt nem okozó szinten tartására vagy kiirtására; fõigazgató: az Egészségügyi Világszervezet fõigazgatója; betegség: megbetegedés vagy kóros állapot, függetlenül annak eredetétõl vagy forrásától, amely jelentõs ártalmat okoz vagy okozhat az emberek számára; fertõtlenítés: az az eljárás, amelynek során egészségügyi intézkedéseket hajtanak végre annak érdekében, hogy az emberi vagy állati testfelületen, vagy a poggyász, rakomány, szállítótartály, szállítóeszköz, áru, illetve postai csomag belsejében vagy annak felületén található kórokozókat elpusztítsák vagy fertõzõképességüket megszüntessék vegyi vagy fizikai behatás révén; rovarmentesítés: az az eljárás, amelynek során egészségügyi intézkedéseket hajtanak végre a beléptetési helyen a poggyászban, rakományban, szállítótartályokban, szállítóeszközökben, létesítményekben, árukban és postacsomagokban található, emberi betegséget terjesztõ rovarok számának veszélyt nem okozó szinten tartására vagy kiirtására; esemény: betegség kialakulása vagy olyan történés, amely a betegség kialakulásának lehetõségét teremti meg; szabad közlekedési engedély: hajónak adott engedély arra, hogy befusson a kikötõbe, behajózzon vagy kihajózzon, rakományt vagy készleteket rakodjon ki vagy be; a légi jármûnek adott engedély arra, hogy leszállás után beszállítást és kiszállítást végezzen, rakományt vagy készleteket rakodjon ki vagy be; és a szárazföldi szállító jármûnek adott engedély arra, hogy érkezéskor beszállítást vagy kiszállítást végezzen, rakományt vagy készleteket rakodjon ki vagy be; áruk: materiális termékek, ideértve az állatokat és növényeket is, amelyeket nemzetközi utazás során szállítanak, ideértve a szállítóeszköz fedélzetén történõ fogyasztásra szánt árukat is; szárazföldi átkelõhely: szárazföldi belépési hely a Részes Államba, ideértve a közúti jármûvek és vonatok által használt átkelõhelyeket is; földi szállító jármû: szárazföldi szállításra szolgáló, nemzetközi utazást végrehajtó gépi meghajtású szállítóeszköz, ideértve a vonatot, buszt, teherautót és személygépkocsit; egészségügyi intézkedés: azok az eljárások, amelyeket betegség vagy szennyezés terjedésének megelõzése céljából alkalmaznak; az egészségügyi intézkedésbe nem tartoznak bele az igazgatásrendészeti vagy biztonsági intézkedések; beteg személy: az az egyén, aki olyan testi bajban szenved vagy olyan testi baj hatásait viseli magán, amely közegészségügyi-járványügyi kockázatot jelenthet; fertõzés: kórokozó behatolása és fejlõdése vagy szaporodása az ember és az állat szervezetében, amely közegészségügyi-járványügyi kockázatot jelenthet; ellenõrzés: a területek, poggyász, szállítótartályok, szállítóeszközök, létesítmények, áruk vagy postacsomagok, ideértve a vonatkozó adatokat és dokumentációt is, hatáskörrel rendelkezõ hatóság általi vagy annak felügyelete mellett történõ átvizsgálása annak a megállapítása céljából, hogy fennáll-e közegészségügyi-járványügyi kockázat; nemzetközi forgalom: személyek, poggyász, rakomány, szállítótartályok, szállítóeszközök, áruk vagy postacsomagok nemzetközi határt átlépõ mozgása, ideértve a nemzetközi kereskedelmet is; nemzetközi utazás:

Source: https://magyarkozlony.hu/hivatalos-lapok/aa464560daf712876486ab8a87cc9de8e73b013a/dokumentumok/bed2307cf11e85bf2850db61ebb5b383cff2f282/letoltes